ישיבת מליאה, כנסת 21, פרוטוקול מספר 25, 2019-08-13 00:00

ישראל אייכלר: אנחנו פותחים את ישיבת הכנסת ביום שלישי, י"ב באב התשע"ט, 13 באוגוסט 2019, בשעה 11:00.

ישראל אייכלר: הסעיף הראשון: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונח היום על שולחן הכנסת פרוטוקול בין ממשלת מדינת ישראל לבין ממשלת הממלכה המאוחדת של בריטניה הגדולה ואירלנד הצפונית לתיקון נוסף של האמנה בין שתי המדינות בדבר מניעת מיסי כפל ומניעת התחמקות ממיסים לגבי מיסים על הכנסה.

ירדנה מלר-הורוביץ: תודה.

ישראל אייכלר: תודה רבה למזכירת הכנסת.

ישראל אייכלר: אנחנו עוברים לסעיף מס' 2 – הצהרת אמונים של חברת הכנסת מרב מיכאלי.

ישראל אייכלר: בבקשה.

ישראל אייכלר: חברי הכנסת, אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותה בכנסת של סתיו שפיר, שנכנסה לתוקפה ביום חמישי, כ"ט בתמוז התשע"ט, 1 באוגוסט 2019, באה במקומה חברת הכנסת מרב מיכאלי.

ישראל אייכלר: בהתאם לסעיף 15 לחוק-יסוד: הכנסת, אני מזמין את מרב מיכאלי לעלות לדוכן.

ישראל אייכלר: חברת הכנסת מרב מיכאלי, אקרא בפנייך את הצהרת האמונים של חבר הכנסת, ואת תשיבי: מתחייבת אני.

ישראל אייכלר: בבקשה.

ישראל אייכלר: וזה נוסח ההצהרה: אני מתחייבת לשמור אמונים למדינת ישראל ולמלא באמונה את שליחותי בכנסת.

מרב מיכאלי: מתחייבת אני.

ישראל אייכלר: תודה רבה.

קריאה: בשעה טובה.

ישראל אייכלר: בשעה טובה.

ישראל אייכלר: אנחנו עוברים לסעיף הבא, סעיף מס' 3 – המלצת הוועדה המסדרת בדבר הקמת ועדה מיוחדת אשר תדון בטיוטת תקנות חדלות פירעון ושיקום כלכלי (אגרות), התשע"ט–2019.

ישראל אייכלר: תציג את ההמלצה, בשם יושב-ראש הוועדה המסדרת, חברת הכנסת אוסנת הילה מארק, ואחריה תתקיים הצבעה.

אוסנת הילה מארק: אדוני היושב-ראש, חבריי חברי הכנסת, הוועדה המסדרת החליטה בישיבתה היום כי טיוטת תקנות חדלות פירעון ושיקום כלכלי (אגרות), התשע"ט–2019, תידון בוועדה מיוחדת.

אוסנת הילה מארק: בוועדה יכהנו 15 חברי כנסת על פי ההרכב הזה: סיעת הליכוד – חמישה חברים: אוסנת הילה מארק, מאי גולן, אריק קלנר, פטין מולא ומיכל שיר; סיעת כחול לבן – ארבעה חברים: יוראי להב הרצנו, קארין אלהרר, מירב כהן, אסף זמיר; סיעת ש"ס – חבר אחד: משה ארבל; סיעת העבודה – חבר אחד: אבי גבאי; סיעת איחוד מפלגות הימין – חברה אחת: עידית סילמן; סיעת ישראל ביתנו – חבר אחד: אלי אבידר; סיעת דגל התורה – חבר אחד: אורי מקלב; סיעת תע"ל – חבר אחד: אוסאמה סעדי.

אוסנת הילה מארק: יושבת-ראש הוועדה תהיה חברת הכנסת אוסנת הילה מארק.

אוסנת הילה מארק: אבקש את אישורה של הכנסת.

אוסנת הילה מארק: מי בעד?

אוסנת הילה מארק: מי נגד?

ישראל אייכלר: כן, אני מציג את ההודעה של חברת הכנסת אוסנת הילה מארק על הרכב הוועדה המיוחדת אשר תדון בטיוטת תקנות חדלון פירעון.

ישראל אייכלר: מי בעד?

ישראל אייכלר: מי נגד?

ישראל אייכלר: הצבעה מס' 1 בעד הצעת הוועדה המסדרת – 4 נגד – אין נמנעים – אין הצעת הוועדה המסדרת בדבר הקמת ועדה מיוחדת אשר תדון בטיוטת תקנות חדלות פירעון ושיקום כלכלי (אגרות), התשע"ט–2019, נתקבלה.

ישראל אייכלר: ארבעה בעד, אין נגד.

ישראל אייכלר: ההצעה עברה פה אחד.

ישראל אייכלר: אני רוצה לתת לממלאת מקום יושב-ראש הוועדה המסדרת למסור הודעה על חילופי גברי.

ישראל אייכלר: חברת הכנסת אוסנת הילה מארק, בבקשה.

אוסנת הילה מארק: אני מתכבדת להודיע על חילופי אישים מטעם סיעת העבודה: בוועדת הכספים הזמנית, במקום חברת הכנסת סתיו שפיר יכהן חבר הכנסת אבי גבאי.

ישראל אייכלר: כן.

ישראל אייכלר: הודעה זו אינה דורשת הצבעה, ולכן זה מאושר, בעצם.

ישראל אייכלר: הודעה, נכון?

ישראל אייכלר: כן.

ישראל אייכלר: אז אני מודה לכם על שהייתם איתנו.

ישראל אייכלר: תם סדר-היום.

ישראל אייכלר: ישיבה זו נעולה.